Aj ľudia s Downovým syndrómom majú svoje zlé dni a ťažké či stresové momenty. Tým, že svoje emócie nedokážu (a ani nechcú) skrývať, môžu byť negatívne i pozitívne pocity o to intenzívnejšie. Svoju nespokojnosť teda dokážu vyjadriť na rovinu hlavne po emočnej stránke. Príčinu ich aktuálneho rozpoloženia je síce ťažšie zistiť, no veľkou prednosťou ľudí s Downovým syndrómom je fakt, že pri nich vždy viete, akú majú náladu a aký podvedomý názor si na vás vytvorili. Preto si rozhodne dávajte pozor na svoje správanie a prvý dojem, ktorý v nich vzbudíte.